มีเพศสัมพันธ์กับแฟนครั้งก่อน เมื่อ 22 ธันวาคม ตอนนั้นหลั่งนอก แล้ววันต่อมาก็ซื้อยาคุมฉุกเฉินมาทานในวันที่ 23 ค่ะ แล้วก้เป็นวันที่ประจำเดือนมาพอดี ( ประจำเดือนมาแต่ทานยาคุมเหมือนเดิมค่ะ) ทานไป2เม็ด ทานตามที่แนะนำ เดือนนั้นเป็นประจำเดือน 8 วัน แล้วก็มามีเพศสัมพัมธ์กับแฟนอีกวันที่ 14 มกรา ใส่ถุงยาง ไม่ได้ทานยาคุมแบบ28 เม็ด แล้วก็ มีเพศสัมพันธ์ อีกครั้ง วันที่ 28 มกราใส่ถุงยางเหมือนเดิมค่ะ ตอนนี้ ไม่เป็นประจำเดือนมา7 วันแล้ว อยากทราบว่าที่ ประจำเดือนมาช้า เพราะ ผลจากการทานยาคุมฉุกเฉินเมื่อครั้งก่อนมั้ยคะ ปล.ยังไม่ได้ทำการตรวจครรภ์ค่ะ
สวัสดีค่ะ งาน,หากมีเพศสัมพันธ์วันที่ 22 ธ.ค. กินยาคุมฉุกเฉินวันที่ 23 ธ.ค. แล้วได้มีประจำเดือนมาพอดี โดยมีเลือดออกนาน 8 วัน ก็ถือว่าปกติดี และแสดงว่าไม่ได้มีการตั้งครรภ์เกิดขึ้นส่วนการมีเพศสัมพันธ์อีกครั้งในวันที่ 14 และ 28 ม.ค. หากใส่ถุงยางอนามัยป้องกัน โอกาสในการตั้งครรภ์ก็ถือว่ามีน้อยอยู่สำหรับการที่ประจำเดือนยังไม่มา ไม่น่าเกิดจากผลของยาคุมฉุกเฉินแล้ว เพราะได้มีประจำเดือนมาไปแล้วในรอบก่อนตามปกติ ดังนั้น ควรลองตรวจหาการตั้งครรภ์ดูก่อน หากตรวจไม่พบ ก็แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 14 ม.ค. และการที่ประจำเดือนมาช้า ก็อาจเกิดจากสาเหตุอื่นๆ เช่น การมีความเครียด ทำงานหนัก อดนอน มีน้ำหนักขึ้น เป็นต้น อย่างไรก็ตาม หลังจากนี้ ให้รอต่อไปอีก 2 สัปดาห์ หากประจำเดือนยังคงไม่มา ก็ให้ตรวจหาการตั้งครรภ์ซ้ำดูอีกครั้งค่ะ เพราะอาจเกิดจากการตั้งครรภ์ในวันที่ 28 ม.ค. ก็ได้ แต่หากมีประจำเดือนมา ก็แสดงว่าไม่ได้มีการตั้งครรภ์ค่ะ